ເຢເມນຈະຈັດການລົງປະຊາມະຕິ ໃນປີນີ້
ປະທານາທິບໍດີເຢເມນ ສັນຍາຈະຈັດການລົງປະຊາມະຕິ ຮັບເອົາລັດຖະທຳມະນູນ ສະບັບໃໝ່
ປະທານາທິບໍດີເຢເມນ ທ່ານ Ali Abdullah Saleh ໄດ້ໃຫ້ຄຳໝັ້ນສັນຍາວ່າ ຈະຈັດໃຫ້ມີການລົງປະຊາມະ ຕິ ເພື່ອຮັບເອົາລັດຖະທຳມະນູນສະບັບໃໝ່ ທີ່ຈະໃຫ້ ການຄໍ້າປະກັນໃນການປົກຄອງໂດຍສະພາແຫ່ງຊາດ ທ່ານ Saleh ກ່າວໃນຄຳປາໄສທາງໂທລະພາບໃນວັນ ພະຫັດມື້ນີ້ວ່າ ລັດຖະທຳມະນູນສະບັບໃໝ່ຈະຄໍ້າປະກັນ ກ່ຽວກັບການແຍກອຳນາດລະຫວ່າງຝ່າຍນິຕິບັນຢັດແລະ ບໍລິຫານທ່ານກ່າວຕື່ມວ່າເຢເມນຈະຈັດໃຫ້ມີການລົງປະ ຊາມະຕິພາຍໃນທ້າຍປີນີ້ ການໃຫ້ຄຳໝັ້ນສັນຍາດັ່ງກ່າວ ຂອງປະທານາທິບໍດີ Saleh ແມ່ນເປັນການສະໜອງຕອບ ຕໍ່ຄວາມຮຽກ ຮ້ອງຕ້ອງການທີ່ສຳຄັນຂອງພວກປະທ້ວງຕໍ່ຕ້ານລັດ ຖະບານ ທີ່ໄດ້ທວງເອົາສິດທິ ໃນການປະກອບສ່ວນ ຫຼາຍຂຶ້ນໃນລັດຖະບານ ຊຶ່ງສ່ວນໃຫຍ່ແລ້ວ ແມ່ນນຳ ພາໂດຍພັນທະມິດທີ່ໃກ້ຊິດຂອງທ່ານ Saleh ນັ້ນ ພວກນັກເຄື່ອນໄຫວກ່າວວ່າພວກ ເຂົາເຈົ້າບໍ່ພໍໃຈກ່ຽວກັບການສໍ້ລາດບັງຫຼວງຢ່າງແຜ່ກວ້າງ ແລະອັດຕາຄົນຫວ່າງງານທີ່ ມີເພີ່ມຂຶ້ນຊຶ່ງຢູ່ໃນລະດັບ 35% ຫຼືສູງກວ່ານັ້ນ ພວກປະທ້ວງທີ່ມີຄວາມໂກດແຄ້ນ ຍ້ອນການບຸກເຂົ້າໄປຂອງກໍາລັງຂອງລັດຖະບານໃນ ມື້ວັນອັງຄານຜ່ານມາທີ່ເປັນເຫດໃຫ້ມີຜູ້ເສຍຊີວິດນຶ່ງຄົນແລະໄດ້ຮັບບາດເຈັບອີກຫຼາຍໆ ຄົນນັ້ນໄດ້ພາກັນຕັ້ງຄ້າຍຕູບຜາໃບຂຶ້ນໃນວັນພຸດວານນີ້ ຢູ່ໃນບໍລິເວນມະຫາວິທະຍາໄລ Sana’a ພວກປະທ້ວງສັນຍາວ່າ ຈະສືບຕໍ່ການນັ່ງປະທ້ວງຂອງພວກເຂົາເຈົ້າຕໍ່ໄປ ຈົນກ່ວາຈະສາ ມາດໂຄ່ນລົ້ມການປົກຄອງມາເປັນເວລາ 32 ປີ ຂອງປະທານາທິບໍດີ Saleh ລົງໄດ້